હવે સૌથી મહત્વની ખરીદી દાગીનાની, જો લગ્નને 6 મહિના બાકી હોય તો સૌથી પહેલા સોનાની ખરીદી કરવી. કારણ કે દિવસે ને દિવસે સોનાના ભાવ વધી રહ્યા છે. સોનાની ખરીદી દેખાદેખીમાં ક્યારેય ન કરવી, તમારુ જેટલુ બજેટ હોય એટલામાં જ લેવુ. જો તમારે સેટ કરાવવો હોય તો સેટ કરાવી શકો છો અને જો એ ન કરાવવો હોય તો રોજબરોજ ચેઇન પેંડટ પહેરી શકો એવુ કરાવવુ હોય તો એવુ પણ સારુ લાગી શકે છે. કારણ કે સેટ તિજોરીમાં જ પડ્યો રહેશે કારણ કે પ્રસંગ સિવાય એ વધુ પહેરવાનો આવશે નહી. સોનાની દાગીના સાથે ઇમીટેશનની જ્વેલરી પણ કેમ ભૂલી શકાય. પહેલા તમે કપડાની ખરીદી કરી લો ત્યારબાદ કપડાને મેચીંગ સેટ, બેંગલ્સ, ઇયરિંગ્સની ખરીદી કરો. થોડી ઇયરિંગ્સ એવી ખરીદો જે દરેક ડ્રેસમાં મેચીંગ થતી હોય. એમાં પણ વેરાયટી લો જેવી કે ડાયમંડ, કુંદન, સ્ટોન લઇ શકો છો. હવે વાત ઇનર વેરની, તો યુવતીઓ ઇનર વેર લેવા માટે ખૂબ ઉતાવળ કરતી હોય છે અને મોટા ભાગે ફેન્સી ઇનર વેર લઇ લેતી હોય છે. પરંતુ આવા ઇનર વેર માત્ર હનીમૂન પૂરતા જ વપરાય છે બાકીના સમય એ પડયા રહે છે. એટલે ઘરમાં પહેરવા માટે સાદા અને નાઇટી પણ સાદી લો. તમારા ઘર અને બોડીને અનુરૂપ નાઇટીની પસંદગી કરો. શૂઝ અને બેગ્સ દરેક મેચીંગ ન લેવુ, અમુક વસ્તુ કેઝ્યુઅલ પણ લેવી જેથી કરીને દરેકમાં મેચ થઇ શકે. બ્લેક અને ગોલ્ડન કલર ખાસ લેવા જેથી કોઇપણ ડ્રેસ કે સાડીમાં ચાલે. જ્વેલરી માટે પાઉચ, બેન્ગલ બોક્સ, સાડીકવર પણ લેવા જેથી એમાં તમારી વસ્તુ સચવાય જાય. બાથરોબ પણ ખાસ લેવો જેથી જો તમારા બેડરૂમમાં બાથરૂમ ન હોય તો ખરાબ ન લાગે. દરેક નાની-નાની વસ્તુ જેવી કે નેપકીન, રૂમાલ, સેફ્ટી પીન, વાળમાં નાખવાની પીન, હેરઓઇલ. બોડી લોશન, તમારી કોઇ દવા હોય તો એ તમામ વસ્તુઓનું યાદ કરીને પેકીંગ કરી લેવુ. જ્વેલરીમાં દરેક વસ્તુ ન લેવી કારણ કે વારતહેવારે તમારા માતાપિતા તમને કંઇક ને કંઇક તો આપવાના જ છે જેથી ખર્ચો પણ ઓછો થાય અને તહેવાર પણ સચવાય જાય. પરંતુ આ તમામ શોપિંગમાં એક વાતનું ખાસ ધ્યાન રાખો કે કોઇની દેખાદેખીમાં આવીને વધુ શોપિંગ કરી માતા પિતાને બોજારૂપ બની ટેન્શન ન આપવુ.